proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 26 de maio de 2025 pola que se convocan as actividades de formación continua para o persoal ao servizo da Administración xeral da Comunidade Autónoma de Galicia, das entidades públicas instrumentais do sector público autonómico e da Administración institucional.
Escola Galega de Administración Pública — III. Outras disposicións — 10/06/2025

Advertido un erro na citada resolución, publicada no
Diario Oficial de Galicia
número 100, do 27 de maio de 2025, cómpre facer as seguintes correccións:
No anexo II, na páxina 30080, onde di:
Debe dicir:
RESOLUCIÓN do 23 de maio de 2025 pola que se publican as subvencións concedidas ao abeiro da Resolución do 26 de decembro de 2024 pola que se aproban as bases reguladoras das subvencións para proxectos de investimento en actividades empresariais non agrícolas e se anuncia a convocatoria para o ano 2025, mediante tramitación anticipada de gasto (código de procedemento MR708A).
Axencia Galega de Desenvolvemento Rural — III. Outras disposicións — 10/06/2025

Mediante a Resolución do 26 de decembro de 2024 aprobáronse as bases reguladoras das subvencións a proxectos de investimento en actividades empresariais non agrícolas, e convocáronse as correspondentes ao ano 2025 (DOG núm. 19, do 29 de xaneiro de 2025).
A convocatoria tiña unha dotación orzamentaria inicial de 1.700.000 €. O citado importe foi obxecto de ampliación ao abeiro do artigo 31 da Lei 9/2007, do 13 de xuño, de subvencións de Galicia, e do 30 do Decreto 11/2009, do 8 de xaneiro, polo que se aproba o Regulamento da citada lei, mediante a Resolución do 23 de abril de 2025 (DOG núm. 83, do 2 de maio).
O financiamento desta liña de axudas queda nos termos expostos a continuación:
Mediante a Resolución do 20 de maio de 2025, a directora xeral da Axencia Galega de Desenvolvemento Rural, no exercicio das competencias atribuídas en virtude do Acordo do Consello de Dirección, do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu a citada convocatoria e adxudicou as axudas para os proxectos de investimento en actividades non agrícolas.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Publicar no
Diario Oficial de Galicia
a relación das subvencións concedidas ao abeiro da Resolución do 26 de decembro de 2024 pola que se aproban as bases reguladoras das subvencións para proxectos de investimento en actividades empresariais non agrícolas e se anuncia a convocatoria para o ano 2025, mediante tramitación anticipada de gasto, segundo o documento anexo.
Santiago de Compostela, 23 de maio de 2025
RESOLUCIÓN do 1 de abril de 2025, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación Española de Miocardiopatía Hipertrófica.
Servizo Galego de Saúde — III. Outras disposicións — 09/04/2025

De conformidade co disposto na disposición adicional primeira da Orde do 16 de outubro de 2018, pola que se regulan a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee da seguinte asociación:
A Coruña, 1 de abril de 2025
EXTRACTO da Resolución reitoral do 2 de abril de 2025 pola que se convocan bolsas de prácticas no programa Campus rural, dirixidas ao estudantado da Universidade de Vigo para o curso 2024/25.
Universidade de Vigo — III. Outras disposicións — 09/04/2025

BDNS (Identif.): 824691.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/824691
Primeiro.
Persoas beneficiarias
Estudantado matriculado en titulacións oficiais de grao ou mestrado universitario na Universidade de Vigo no curso 2024/25.
Segundo.
Obxecto
O obxectivo que se persegue é que o estudantado universitario de calquera titulación oficial poida completar a súa formación mediante a realización de prácticas académicas, tanto curriculares como extracurriculares, no ámbito rural, en zonas con problemas de despoboamento, residindo nel, coñecéndoo en profundidade e convivindo e colaborando coa súa xente, de modo que poidan velo como un lugar de oportunidades para o desenvolvemento do seu futuro profesional.
Terceiro.
Bases reguladoras
Resolución reitoral pola que se convocan bolsas de prácticas no programa Campus rural, dirixidas ao estudantado da Universidade de Vigo para o curso 2024/25.
Cuarto.
Contía
A contía total do crédito destinado a estas axudas será de sesenta e dous mil novecentos setenta e sete euros con corenta e tres céntimos (62.977,43 €).
Quinto.
Prazo de presentación de solicitudes
Desde o 3 ao 24 de abril de 2025.
Vigo, 2 de abril de 2025
CORRECCIÓN DE ERROS. Resolución do 24 de marzo de 2025 pola que se aproban as bases reguladoras e se convoca o concurso de literatura infantil e xuvenil do Día das Letras Galegas 2025 (código de procedemento PR775A).
Escola Galega de Administración Pública — III. Outras disposicións — 09/04/2025

Advertidos erros na citada Resolución do 24 de marzo de 2025, publicada no
Diario Oficial de Galicia
número 65, do 3 de abril de 2025, é necesario facer as seguintes correccións:
1ª) Na páxina 20342, na base cuarta, punto 4, onde di:
«4. As solicitudes subscribiranas directamente as persoas interesadas con plena capacidade de obrar ou, se é o caso, os/as representantes legais das persoas solicitantes».
Debe dicir:
«4. As solicitudes serán realizadas polos/as pais/nais ou quen teña a patria potestade e, se é o caso, polos/as representantes legais da persoa menor participante».
2ª) Na páxina 20343, cómpre modificar na base quinta o seguinte:
No punto 1, eliminar o parágrafo:
«b) Un arquivo, que conteña o certificado de nacemento. Este arquivo nomearase do seguinte modo: DATOS PERSOAIS_Título do conto».
No punto 2 é necesario eliminar a frase:
«– Certificado de nacemento».
3ª) Na páxina 20344, na base sexta, punto 1, é necesario engadir unha letra f) entre a letra e) e a letra g) que diga:
«f) Consulta de concesións de subvencións e axudas».
4ª) Nas páxinas 20348 e 20349, na base décimo sexta, é necesario eliminar o punto 3:
«3. A persoa gañadora debe facilitar a titularidade dunha conta bancaria con 24 díxitos e declarar sobre a veracidade dos datos relativos á devandita conta en que se ingresará, mediante transferencia bancaria, a dotación do premio a que se refire o artigo 2.2 desta orde, segundo o modelo de anexo II. Este anexo, dispoñible na sede electrónica da Xunta de Galicia (https://sede.xunta.gal), presentarase preferiblemente por medios electrónicos, accedendo á Carpeta cidadá da persoa interesada».
5ª) Na paxina 20353, no punto DOCUMENTACIÓN QUE SE PRESENTA eliminar o segundo punto:
«Un ficheiro coa copia do libro de familia onde consten os datos de nome e apelidos e idade do/da menor que se presenta ao concurso, así como os datos dos seus proxenitores. Este arquivo nomearase do seguinte modo: DATOS PERSOAIS_Título do conto».
EXTRACTO da Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
Consellería do Medio Rural — III. Outras disposicións — 09/04/2025

BDNS (Identif.): 825192.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/825192
Primeiro.
Entidades beneficiarias
Poderán ser beneficiarias destas axudas as persoas viticultoras cuxos viñedos se destinen á produción de uva para vinificación e que cumpran coa normativa vixente en materia de plantacións de viñedo, para todas as superficies de viñedo da súa explotación e coas disposicións relativas ás declaracións obrigatorias do sector vitivinícola.
Segundo.
Obxecto
Esta orde ten por obxecto establecer as bases reguladoras das axudas en réxime de concorrencia competitiva para a intervención de colleita en verde do viñedo de Galicia.
Terceiro.
Operacións subvencionables
A axuda á colleita en verde concederase para a acción de vendima manual e consistirá na destrución ou eliminación total dos acios de uvas de viñedos que se destinen á produción de uva para vinificación e que cumpran coa normativa vixente de plantacións de viñedo, cando aínda están inmaturos, de maneira que se reduza a cero o rendemento da parcela, sen que poidan existir uvas sen vendimar na parcela de viñedo obxecto da axuda.
Cuarto.
Bases reguladoras
Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
Quinto.
Contía das axudas
A axuda consistirá nunha compensación ás persoas viticultoras pola perda de ingresos debida á execución da operación e nunha contribución aos custos incorridos na devandita operación.
A compensación pola perda de ingresos consistirá nunha compensación económica do 50 % ao resultado do produto do:
a) Rendemento medio da parcela obxecto da axuda considerando para o seu cálculo a media aritmética das tres últimas campañas vitícolas. No caso de que este rendemento medio supere o rendemento medio obtido do informe da vendima da denominación de orixe, o rendemento medio que se aplicará estará limitado polo informe da vendima.
b) Valor medio da uva. O valor medio da uva para esta convocatoria é de 1,17 €/kg, proveniente do prezo medio da uva das últimas tres campañas de que se dispón de datos (2021, 2022 e 2023).
A contribución polos custos incorridos será o resultado de aplicar a porcentaxe do 50 % ao custo unitario correspondente.
Sexto.
Prazo de presentación de solicitudes
O prazo de presentación iníciase o día seguinte ao da publicación desta orde no
Diario Oficial de Galicia
e finaliza o 25 de abril 2025.
Santiago de Compostela, 4 de abril de 2025
ORDE do 2 de xuño de 2025 pola que se determina a época de perigo alto de incendios.
Consellería do Medio Rural — III. Outras disposicións — 10/06/2025

O artigo 9 da Lei 3/2007, do 9 de abril, de prevención e defensa contra os incendios forestais de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo, abril, xuño e outubro.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Época de perigo alto de incendios
Decláranse como época de perigo alto de incendios forestais durante o ano 2025 as datas comprendidas entre o 1 de xullo e o 30 de setembro.
Disposición derradeira primeira.
Facultade de desenvolvemento
Facúltase o director xeral de Defensa do Monte para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de xuño de 2025
RESOLUCIÓN do 20 de maio de 2025, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 6 de maio de 2024 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2024 (código de procedemento TR353C).
Consellería de Emprego, Comercio e Emigración — III. Outras disposicións — 04/06/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 44.04.322C.472.0 da Orde do 6 de maio de 2024 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2024 (DOG núm. 98, do 22 de maio).
As persoas interesadas poden acceder e consultar as listaxes de concesión das axudas, con indicación da convocatoria, da persoa beneficiaria e da cantidade concedida pola subvención outorgada na seguinte ligazón:
https://www.infosubvenciones.es/bdnstrans/GE/es/convocatorias/762026/concesiones
Santiago de Compostela, 20 de maio de 2025
RESOLUCIÓN do 21 de maio de 2025, da Secretaría Xeral Técnica da Consellería de Vivenda e Planificación de Infraestruturas, pola que se dá publicidade aos convenios de colaboración subscritos por esta consellería no primeiro cuadrimestre de 2025.
Consellería de Vivenda e Planificación de Infraestruturas — III. Outras disposicións — 04/06/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlle publicidade aos convenios subscritos pola Consellería de Vivenda e Planificación de Infraestruturas no primeiro cuadrimestre do ano 2025, que se incorporan como anexo a esta resolución.
Santiago de Compostela, 21 de maio de 2025
RESOLUCIÓN do 23 de maio de 2025, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos no primeiro cuadrimestre do ano 2025.
Consellería de Economía e Industria — III. Outras disposicións — 04/06/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de xaneiro a abril do ano 2025, que se incorpora como anexo a esta resolución.
Santiago de Compostela, 23 de maio de 2025
RESOLUCIÓN do 26 de maio de 2025, da Dirección Xeral de Patrimonio Cultural, pola que se inscribe a Asociación Conecta Galicia no Rexistro de Entidades de Promoción do Camiño de Santiago.
Consellería de Cultura, Lingua e Xuventude — III. Outras disposicións — 05/06/2025

A Asociación Conecta Galicia presentou unha solicitude de inscrición no Rexistro de Entidades de Promoción do Camiño de Santiago o día 10 de maio de 2025.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
– Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
– Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001 regula que, para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 23 de maio de 2025 sobre a solicitude no cal se constata que a Asociación Conecta Galicia persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Conecta Galicia sexa inscrita no Rexistro de Entidades de Promoción do Camiño de Santiago co número 238.
Contra esta resolución, que non pon fin á vía administrativa, poderase interpoñer recurso de alzada ante a Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 26 de maio de 2025
EXTRACTO da Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A).
Consellería de Presidencia, Xustiza e Deportes — III. Outras disposicións — 05/06/2025

BDNS (Identif.): 836743.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/836743
Primeiro.
Entidades beneficiarias
Poderán ser entidades beneficiarias das axudas concedidas ao abeiro desta orde os clubs deportivos, sociedades anónimas deportivas e as federacións deportivas galegas.
Segundo.
Obxecto
Esta orde ten por obxecto aprobar as bases reguladoras polas cales se rexerá a convocatoria de subvencións da Consellería de Presidencia, Xustiza e Deportes, en réxime de concorrencia competitiva, para a adquisición de equipamentos deportivos.
Terceiro.
Bases reguladoras
Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A).
Cuarto.
Importe
Para o exercicio económico de 2025, o crédito orzamentario para financiar estas axudas é de 1.440.000 €, con cargo ás seguintes aplicacións orzamentarias:
No caso da aplicación orzamentaria 05.02.441A.780.1, o crédito orzamentario distribuirase nas seguintes liñas en función dos destinatarios:
– Liña I: Clubs deportivos, para a que se reserva un importe de 1.112.000 €.
– Liña II: Federacións deportivas, para a que se reserva un importe de 278.000 €.
Quinto.
Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 21 de maio de 2025
RESOLUCIÓN do 28 de maio de 2025 pola que se fan públicas as axudas concedidas ao abeiro da Orde do 27 de xaneiro de 2025 pola que se establecen as bases reguladoras das subvencións a entidades locais de Galicia, en réxime de concorrencia competitiva, para a prestación do servizo de vixilancia, rescate e salvamento nos espazos acuáticos naturais e instalacións acuáticas descubertas (código de procedemento PR460D) (Diario Oficial de Galicia número 30, do 13 de febreiro).
Consellería de Presidencia, Xustiza e Deportes — III. Outras disposicións — 05/06/2025

Mediante a Orde do 27 de xaneiro de 2025 (DOG núm. 30, do 13 de febreiro), da Consellería de Presidencia, Xustiza e Deportes, establecéronse as bases reguladoras das subvencións a entidades locais de Galicia para a prestación do servizo de vixilancia, rescate e salvamento nos espazos acuáticos naturais e instalacións acuáticas descubertas.
A dita orde foi modificada pola Orde do 8 de maio de 2025 pola que se modifica o prazo establecido no artigo 10.6 (DOG núm. 89, do 12 de maio), debido ao gran número de solicitudes recibidas e á necesidade de ampliar nun mes o prazo máximo de resolución.
Vista a proposta de resolución da Comisión de Valoración, en aplicación do artigo 10, números 3 e 4, da referida orde,
Primeiro. Aprobar a concesión das subvencións ás entidades locais de Galicia que se detallan no anexo, con cargo á aplicación 05.06.212A.460.2 e código de proxecto 2025 00017 dos orzamentos xerais da Comunidade Autónoma de Galicia, de acordo ca Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025 (DOG núm. 251, do 31 de decembro).
Segundo. Notificarlles o contido desta resolución ás entidades locais beneficiarias, especificando as condicións particulares que deberán cumprir.
Santiago de Compostela, 28 de maio de 2025
DECRETO 36/2025, do 26 de maio, polo que se aproba o cambio de denominación do Ilustre Colexio Oficial de Veterinarios da Coruña, que pasa a denominarse Ilustre Colexio Oficial da Profesión Veterinaria da Coruña.
Consellería de Presidencia, Xustiza e Deportes — III. Outras disposicións — 05/06/2025

De acordo co establecido no artigo 150.2 da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire, no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A propia Lei orgánica prevé, tal como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996, do 13 de setembro, estableceu a asunción de funcións transferidas á Comunidade Autónoma de Galicia polo Real decreto 1643/1996, do 5 de xullo, asignándolle as funcións á Consellería de Xustiza, Interior e Relacións Laborais (na actualidade, Consellería de Presidencia, Xustiza e Deportes, segundo a estrutura establecida no Decreto 42/2024, do 14 de abril).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón, no seu artigo 13, que o cambio de denominación dun colexio profesional será por iniciativa do propio colexio, e a súa aprobación realizarase mediante decreto do Consello da Xunta.
Dando cumprimento á dita disposición, o Colexio acordou na asemblea xeral extraordinaria que tivo lugar o 28 de novembro de 2024, conforme o quórum e as maiorías previstos nos seus estatutos, o cambio da denominación.
En virtude do anterior, e verificada a adecuación á legalidade dos estatutos presentados, en uso das facultades que me foron conferidas, logo de deliberación do Consello da Xunta de Galicia na súa reunión do día vinte e seis de maio de dous mil vinte e cinco,
Artigo 1.
Cambio da denominación
Aprobar o cambio de denominación do Ilustre Colexio Oficial de Veterinarios da Coruña, que pasa a denominarse Ilustre Colexio Oficial da Profesión Veterinaria da Coruña.
Artigo 2.
Publicación e inscrición
Ordenar a súa publicación no
Diario Oficial de Galicia
e a inscrición correspondente no Rexistro de Colexios Profesionais e os seus Consellos da Comunidade Autónoma de Galicia.
Disposición derradeira única.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia.
Santiago de Compostela, vinte e seis de maio de dous mil vinte e cinco
ORDE do 23 de maio de 2025 pola que se modifica a autorización do Centro Privado A Mariña, de Burela.
Consellería de Educación, Ciencia, Universidades e Formación Profesional — III. Outras disposicións — 04/06/2025

A representación da titularidade do centro privado (CPR) A Mariña, de Burela (Lugo), solicita a modificación da autorización para impartir o ciclo formativo de grao superior (CS) Educación infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para impartir o CS Educación infantil. O centro queda configurado como se sinala a seguir:
Composición resultante:
• 1 CM Atención a persoas en situación de dependencia (2 unidades, 20 alumnos/as cada unha).
• 1 CS Educación infantil (2 unidades, 20 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Lugo, logo do informe do Servizo Territorial de Inspección Educativa, aprobará expresamente a relación do profesorado que impartirá docencia, así como o equipamento.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando deban modificarse calquera dos datos que sinala a presente orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de maio de 2025
RESOLUCIÓN do 22 de maio de 2025, da Dirección Xeral de Recursos Humanos, pola que se autoriza e se publica o acordo adoptado pola Comisión Central de Seguimento do Pacto sobre selección de persoal estatutario temporal do Sistema público de saúde de Galicia.
Servizo Galego de Saúde — III. Outras disposicións — 02/06/2025

De conformidade coas competencias previstas nas normas I.6.1 do Pacto sobre selección de persoal estatutario temporal, asinado o 13 de xuño de 2016, no seo da Comisión Central de Seguimento do devandito pacto, na reunión mantida o 20 de maio de 2025, adoptouse o acordo que se recolle nesta resolución.
Santiago de Compostela, 22 de maio de 2025
Modificación da data de valoración de requisitos e méritos para a actualización das listas de persoal licenciado sanitario de atención hospitalaria:
De modo excepcional –con motivo da finalización no mes de setembro de 2025 do colectivo de residentes que, polo atraso xerado durante a pandemia do coronavirus SARS-CoV-2, iniciou nese mesmo mes do ano 2020 a formación nas especialidades de cinco anos– na actualización de todas as listas de licenciados/as sanitarios/as de atención hospitalaria que se leve a cabo ao longo do ano 2026 teranse en conta todas as inscricións rexistradas ata o 31 de outubro de 2025 e valoraranse todos os méritos causados ata o 15 de outubro de 2025.
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 26 de xullo de 2021 pola que se aproba a convocatoria do procedemento de concesión de axudas correspondentes ao Programa de incentivos á mobilidade eléctrica (programa MOVES III), no marco do Plan de recuperación, transformación e resiliencia-financiado pola Unión Europea-NextGenerationEU (códigos de procedemento IN421Q e IN421R).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.703.1, 09.A3.733A.730.1, 09.A3.733A.744.2, 09.A3.733A.762.1, 09.A3.733A.772.1 e 09.A3.733A.782.1, nas anualidades 2024-2025, ao abeiro da Resolución do 26 de xullo de 2021 pola que se aproba a convocatoria do procedemento de concesión de axudas correspondentes ao Programa de incentivos á mobilidade eléctrica (programa MOVES III), no marco do Plan de recuperación, transformación e resiliencia-financiado pola Unión Europea-NextGenerationEU (códigos de procedemento IN421Q e IN421R).
Na web do Inega publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/PUBLICIDADE-WEB-MOVES-III.pdf
Santiago de Compostela, 22 de maio de 2025
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 29 de setembro de 2021 pola que se aproba a convocatoria do procedemento de concesión de axudas correspondentes aos programas incentivos 1, 2 e 3 vencellados ao autoconsumo e ao almacenamento no sector servizos e noutros sectores produtivos, no marco do Plan de recuperación, transformación e resiliencia europeo (código de procedemento IN421W).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.770.7, 09.A3.733A.781.7, 09.A3.733A.740.0 e 09.A3.733A.760.8, nas anualidades 2024-2025, ao abeiro da Resolución do 29 de setembro de 2021 pola que se aproba a convocatoria do procedemento de concesión de axudas correspondentes aos programas incentivos 1, 2 e 3 vencellados ao autoconsumo e ao almacenamento no sector servizos e noutros sectores produtivos, no marco do Plan de recuperación, transformación e resiliencia europeo (código de procedemento IN421W).
Na web do Inega publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/Publicidade-web-IN421W.pdf
Santiago de Compostela, 22 de maio de 2025
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 28 de outubro de 2021, pola que se aproba a convocatoria do procedemento de concesión de axudas correspondentes ao Programa de incentivos 6 vencellado á realización de instalacións de enerxías renovables térmicas no sector residencial, no marco do Plan de recuperación, transformación e resiliencia europeo, financiado pola Unión Europea-NextGenerationEU (códigos de procedemento IN422L e IN422M).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.714.2, 09.A3.733A.760.5, 09.A3.733A.760.9, 09.03.733A.770.5, 09.03.733A.770.6, 09.A3.733A.780.1, 09.A3.733A.780.2, 09.A3.733A.780.3, 09.A3.733A.781.1 e 09.A3.733A.781.6, nas anualidades 2024-2025, ao abeiro da Resolución do 28 de outubro de 2021 pola que se aproba a convocatoria do procedemento de concesión de axudas correspondentes ao Programa de incentivos 6 vencellado á realización de instalacións de enerxías renovables térmicas no sector residencial, no marco do Plan de recuperación, transformación e resiliencia europeo, financiado pola Unión Europea-NextGenerationEU (códigos de procedemento IN422L e IN422M).
Na web do Inega publicaranse as listaxes de concesión das axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/Publicidade-paxina-web-IN422M.pdf
Santiago de Compostela, 22 de maio de 2025
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 21 de marzo de 2022, pola que se aproba a convocatoria do procedemento de concesión de axudas correspondentes ao Programa de incentivos para a implantación de instalacións de enerxías renovables térmicas en diferentes sectores da economía, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento IN422N).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.714.2, 09.A3.733A.760.5, 09.A3.733A.760.9, 09.A3.733A.770.5, 09.A3.733A.770.6, 09.A3.733A.781.1, 09.A3.733A.781.6, nas anualidades 2024-2025, ao abeiro da Resolución do 21 de marzo de 2022 pola que se aproba a convocatoria do procedemento de concesión de axudas correspondentes ao Programa de incentivos para a implantación de instalacións de enerxías renovables térmicas en diferentes sectores da economía, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento IN422N).
Na web do Inega publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/Publicidade-web-IN422N.pdf
Santiago de Compostela, 22 de maio de 2025
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 5 de xuño de 2023, pola que se aproba a convocatoria para o ano 2023 do procedemento de concesión de axudas correspondentes ao Programa de incentivos para a implantación de instalación de enerxías renovables térmicas en edificios non residenciais, establecementos e infraestruturas do sector público, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento IN422O).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.703.0, 09.A3.733A.714.2, 09.A3.733A.744.1, 09.A3.733A.745.2, 09.A3.733A.760.5, 09.A3.733A.760.9, 09.A3.733A.781.1 e 09.A3.733A.781.6, nas anualidades 2024-2025, ao abeiro da Resolución do 5 de xuño de 2023 pola que se aproba a convocatoria para o ano 2023 do procedemento de concesión de axudas correspondentes ao Programa de incentivos para a implantación de instalación de enerxías renovables térmicas en edificios non residenciais, establecementos e infraestruturas do sector público, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento IN422O).
Na web do Inega publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/Publicidade-web-2024-2025-IN422O.pdf
Santiago de Compostela, 22 de maio de 2025
CORRECCIÓN DE ERROS. Orde do 21 de maio de 2025 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2025 (código de procedemento PR467A).
Consellería de Presidencia, Xustiza e Deportes — III. Outras disposicións — 02/06/2025

Advertidos erros no anexo I, Medallas ao mérito de protección civil de Galicia 2025, da citada orde, publicada no
Diario Oficial de Galicia
número 98, do venres 23 de maio de 2025, cómpre efectuar as seguintes correccións:
– Engadir na táboa a seguinte entidade:
– E na páxina 29340, na relación das entidades que conforman o continxente galego desprazado a Valencia, onde di: «S.D.I.F. Medio Rural», debe dicir: «Servizo de Prevención e Defensa contra os Incendios Forestais (SPDCIF), Consellería do Medio Rural».
RESOLUCIÓN do 27 de maio de 2025, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no primeiro cuadrimestre do ano 2025.
Consellería do Medio Rural — III. Outras disposicións — 02/06/2025

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril, que se incorpora como anexo I a esta resolución.
Santiago de Compostela, 27 de maio de 2025
RESOLUCIÓN do 22 de maio de 2025 pola que se dá publicidade ás axudas concedidas ao abeiro da Resolución do 28 de outubro de 2021 pola que se aproba a convocatoria do procedemento de concesión de axudas correspondentes aos programas de incentivos 4 e 5 vencellados ao autoconsumo e ao almacenamento no sector residencial, as administracións públicas e o terceiro sector, no marco do Plan de recuperación, transformación e resiliencia-financiado pola Unión Europea-NextGenerationEU (códigos de procedemento IN422J e IN422K).
Axencia Instituto Enerxético de Galicia — III. Outras disposicións — 02/06/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.A3.733A.713.0, 09.A3.733A.760.8, 09.A3.733A.770.7, 09.A3.733A.780.5 e 09.A3.733A.781.7, nas anualidades 2024-2025, ao abeiro da Resolución do 28 de outubro de 2021 pola que se aproba a convocatoria do procedemento de concesión de axudas correspondentes aos programas de incentivos 4 e 5 vencellados ao autoconsumo e ao almacenamento no sector residencial, as administracións públicas e o terceiro sector no marco do Plan de recuperación, transformación e resiliencia-financiado pola Unión Europea-NextGenerationEU (códigos de procedemento IN422J e IN422K).
Na web do Inega publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://www.inega.gal/sites/default/files/axudas/Publicidade-web-IN422K.pdf
Santiago de Compostela, 22 de maio de 2025
ORDE do 6 de xuño de 2025 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/06/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Alfonso Villares Bermúdez como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 6 de xuño de 2025
EXTRACTO da Resolución do 22 de maio de 2025 pola que se establecen as bases reguladoras, en réxime de concorrencia competitiva, das subvencións para o desenvolvemento de proxectos audiovisuais galegos e se convocan para o ano 2025 (código de procedemento CT207B).
Axencia Galega das Industrias Culturais — III. Outras disposicións — 09/06/2025

BDNS (Identif.): 837538.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/837538
Primeiro.
Persoas beneficiarias
Poderán optar a estas subvencións todas as persoas físicas ou xurídicas constituídas como produtoras audiovisuais independentes e dadas de alta na epígrafe IAE 961.1, que teñan cando menos un ano de antigüidade e un ano de actividade sen interrupcións no momento da publicación da presente convocatoria. Ademais, deberán ter unha sucursal ou oficina permanente de polo menos un ano previo a esta convocatoria na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, e desenvolver a súa actividade habitual en Galicia como empresa produtora de proxectos audiovisuais.
Segundo.
Finalidade
Determinar as condicións polas cales se regulará a concesión das axudas no ano 2025, da Axencia Galega das Industrias Culturais, para o desenvolvemento de proxectos audiovisuais galegos, entendendo por estes o conxunto de accións e tarefas relacionadas coa fase previa ás producións, dentro do período subvencionable, de proxectos de longametraxes de ficción, animación ou documental, e series de ficción e animación.
Terceiro.
Bases reguladoras
Resolución do 22 de maio de 2025 pola que se establecen as bases reguladoras, en réxime de concorrencia competitiva, das subvencións para o desenvolvemento de proxectos audiovisuais galegos e se convocan para o ano 2025 (código de procedemento CT207B).
Cuarto.
Importe
O importe global máximo para o financiamento da presente convocatoria será de 300.000 euros, con cargo á aplicación orzamentaria 13.A1.432B.770.0, código de procedemento 2010-0005, do orzamento de gastos da Axencia Galega das Industrias Culturais, repartido en dúas anualidades:
2025: 60.000 euros.
2026: 240.000 euros.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 22 de maio de 2025
EXTRACTO da Orde do 2 de xuño de 2025 pola que se amplía a dotación orzamentaria para a concesión das axudas convocadas pola Orde do 30 de decembro de 2024 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e agrupacións forestais de xestión conxunta, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027 e se convocan para o ano 2025 (código de procedemento MR651A).
Consellería do Medio Rural — III. Outras disposicións — 09/06/2025

BDNS (Identif.): 810374.
De conformidade co previsto nos artigos 17.3.b) e 20.8.a) da Lei 38/2003, de 17 de novembro, xeral de subvencións, publícase o extracto da ampliación de crédito da orde de convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatorias/810374
Primeiro.
Ampliación da dotación orzamentaria
Un. Amplíase a dotación orzamentaria determinada na Orde do 30 de decembro de 2024 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e agrupacións forestais de xestión conxunta, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agraria común, e se convocan para o ano 2025 (DOG núm. 16, do 24 de xaneiro), na aplicación orzamentaria 15.02.551B.770.0 (CP 2024 00115) por importe de 500.000,00 € na anualidade 2025 e por importe de 1.000.000,00 € na anualidade 2026.
Dous. Unha vez efectuada esta ampliación, a dotación orzamentaria total é de 5.400.000,00 € (3.000.00,00 € para a anualidade 2025 e 2.400.000,00 € para a anualidade 2026).
Segundo.
Prazo de solicitudes
A ampliación prevista no artigo 1 desta orde non afecta o prazo de presentación de solicitudes establecido na Orde do 30 de decembro de 2024.
Santiago de Compostela, 2 de xuño de 2025